Dôvodová správa

Predložený návrh na zmenu a doplnenie Rokovacieho poriadku komisií Miestneho zastupiteľstva Mestskej časti Košice - Sídlisko KVP súvisí so zmenou rokovacieho poriadku miestneho zastupiteľstva, ktorou došlo ku skráteniu lehoty na doručovanie a zverejňovanie pozvánky a materiálov na rokovanie miestneho zastupiteľstva a niektoré úpravy vyplynuli z aplikačnej praxe.

V článku 2 rokovacieho poriadku komisií sú precizované názvy zriadených komisií v súlade s organizačným poriadkom miestneho úradu, v článku 3 - personálne obsadenie komisií sa dopĺňa menovanie tajomníka komisie štatutárnym orgánom mestskej časti. Ďalšie úpravy súvisia s rokovaním komisie - pozvánku a materiály zasiela výlučne tajomník komisie v lehote 3 pracovných dni pred rokovaním a zároveň zodpovedá za zverejnenie pozvánky na webovom sídle mestskej časti. V článku 7 sa precizuje obsah zápisu z rokovania komisie, súčasťou ktorého je prezenčná listina členov a ostatných prítomných.

Záverečné ustanovenia upravujú termín schválenia a účinnosť navrhovanej zmeny rokovacieho poriadku komisií.

Spracovala:

JUDr. Magdaléna Balážová,

právne oddelenie