**Dôvodová** **správa**

Z dôvodu nepriaznivej finančnej situácie mestskej časti Košice – Sídlisko KVP spôsobenej nevyplatením plnej sumy podielu z výnosu dane z príjmu fyzických osôb schválenej v rozpočte mesta Košice na rok 2023 a neistej situácie v roku 2024 predkladáme návrh na obmedzenie počtu vydávaných čísel občasníka KVaPka na rok 2024 z pôvodného počtu 4 na nový počet 2 v tlačenej, rovnako aj online verzii.

Jedno číslo by vyšlo v júni 2024 a druhé v decembri 2024. Vzhľadom na pozastavenie viacerých aktivít a investícií nepovažujeme za efektívne udržiavať 4 čísla ani v online verzii, nakoľko predpokladáme problém s obsahovým naplnením. Sme presvedčení, že tieto informácie je možné nahradiť formou našich komunikačných kanálov – FB Mestská časť Košice – Sídlisko KVP, webstránka MČ, mobilná aplikácia. Súčasne počítame s vydaním mimoriadnych čísel občasníka KVaPka v súvislosti s nadchádzajúcimi prezidentskými voľbami a voľbami do európskeho parlamentu (hradené štátom), kde však môžeme využiť určitý priestor aj na informovanie verejnosti ohľadom mestskej časti.

Suma za tlač a grafické spracovanie jedného čísla v počte 20 strán bola v roku 2023 – 1863,52 eur. Vďaka zníženiu počtu vydaní sa tak počíta s úsporou cca 3 600 eur.

Spracovala:

Mgr. Ivana Palaiová,

oddelenie stratégie a rozvoja